בצלאל אקדמיה לעיצוב ואמנות ירושלים

# **שם הקורס:** מגמות במדיניות החינוך של ישראל

**שם המרצה:** דליה מרקוביץ'

dalyama@mli.org.il

**היקף הקורס בנ"ז:** 2 נ"ז

**היקף הקורס:** 1 ש"ש

**סוג הקורס:** בחירה

**שנת הלימוד:** ב', ג'

**סמסטר:** ב'

**תמצית הקורס ומטרותיו:**

##### הקורס עוסק בקווי הגבול האידיאולוגים והבירוקרטים המנהלים את מערכת החינוך הממלכתית בישראל ואת זיקתן לתחום החינוך לאמנות. בהקשר לכך נדון בנסיבות ההיסטוריות, התרבותיות,

##### הכלכליות והפוליטיות, שהשפיעו על גיבוש מערכת החינוך, על האופי המשתנה של מטרותיה ועל הדרכים בהן ביקשה המערכת להיענות לאתגרים חינוכיים שונים באמצעות ניסוח תפיסות פדגוגיות, אורייניות ומנהליות חדשות. לאור בחינת אופייה המשתנה של מדיניות החינוך בישראל נדון בצירים הרעיוניים המרכזיים שעיצבו את המערכת ואת תחום החינוך לאמנות וכן באלו שנדחו ממנה. כמו כן נדון בתפקיד החברתי והתרבותי המשתנה שנטל על עצמו השדה החינוכי הפורמאלי ובפרקטיקות המגוונות שאימץ. הדיון בסוגיות אלו יתנהל סביב חיבורים שנכתבו במקור על ידי הוגי הרפורמות ומעצבי המדיניות, חיבורים אמפיריים שבדקו את היישום ב"שטח", חיבורים שקראו את המציאות החינוכית מנקודת מבט ביקורתית ונרטיבים קולנועיים-תיעודיים הפורשים את הנושא מבעד לעדשת הזיכרון האישי.

The course deals with the ideological and bureaucratic borderlines that govern the Israeli national education system and their link with the field of art education. In this context we will discuss the historical, cultural, economic and political circumstances that have influenced the formation of the education system, its changing goals and the ways in which the system has sought to respond to various educational challenges by formulating new pedagogical, literacy and administrative conceptions. While examining the changing character of Israel’s education policy we will discuss the major theoretical axes that have shaped the system and the field of art education, as well those that have been excluded from it. We will also discuss the changing social and cultural role played by formal education and the diverse practices it has adopted. The discussion of these issues will be conducted around texts originally written by those who conceived of the reforms and who shaped the policy, empirical texts that examined their “on the ground” implementation, texts that read the educational reality from a critical point of view, and cinematic-documentary texts that explore the subject through the lens of personal memory.

**תוצרי למידה:**

* הכרת מדיניות החינוך בזיקה לתחום החינוך לאמנות
* ניתוח ביקורתי של מדיניות החינוך (לאמנות) במערכת החינוך הממלכתית בישראל

**בסיום מוצלח של הקורס הסטודנט/ית יוכל/תוכל:**

1. הסטודנט/ית יתוודעו לקשר המורכב בין חינוך, אמנות ופוליטיקה
2. הסטודנט/ית יעמדו על המשמעויות החברתיות, התרבותיות והפוליטיות המעצבות את מדיניות החינוך (לאמנות) במערכת החינוך הממלכתית
3. הסטודנט/ית יוכלו לנתח את מדיניות החינוך (לאמנות) במערכת החינוך הממלכתית

**מהלך הקורס על פי מפגשים:**

יש לפרט את הכותרת והתכנים המרכזיים של כל מפגש כולל היוצרים/הכותבים בהם יעסוק כל מפגש

|  |  |
| --- | --- |
| מפגש | נושא |
| 1 | מערכת חינוך לאומית בהקמה - צמרת, (1997) |
| 2 | מערכת חינוך לאומית בהקמה - כרמון, (1985) |
| 3 | עידן הטיפוח – בין תיוג לשוויון מפצה - אלגרבלי, (1974) |
| 4 | עידן הטיפוח – בין תיוג לשוויון מפצה - סבירסקי, (1990); שושנה, (2006) |
| 5 | אינטגרציה – בין מיזוג תרבותי לשעתוק חברתי - אמיר ובלס, (1985) |
| 6 | אינטגרציה – בין מיזוג תרבותי לשעתוק חברתי - גבתון דן, (2001) |
| 7 | אינטגרציה – בין מיזוג תרבותי לשעתוק חברתי - טביב-כליף ולומסקי-פדר, (2013); שלום שטרית, (1999) |
| 8 | אוטונומיה – בין חירות להפרטה - שפירא, (1987) |
| 9 | אוטונומיה – בין חירות להפרטה – חושן, (2000); ענבר, (2010)  |
| 10 | חינוך לאמנות בבתי הספר הממלכתיים - שטיינהרדט, (2007); רונן (1999) |
| 11 | חינוך לאמנות בבתי הספר הממלכתיים - ;Toren,(2007) זמורה כהן, (1985); ברחנא-לורנד (2017). |
| 12 | חינוך לאמנות במסגרות חינוך בלתי פורמאליות - דירקטור, (2006); פרסטר, (2014) |
| 13 | חינוך לאמנות במסגרות חינוך בלתי פורמאליות - וזאנה, (2000); מישורי, (1990) |

**נהלי נוכחות:**

* נוכחות בשיעורים ב-80% לפחות ממפגשי הקורס

**שיטת ההוראה:**

* שיעורים פרונטליים מלווים במצגות

**מטלות הסטודנטים/יות במהלך הקורס:**

 - קריאה שוטפת של החומר הנלמד

 - עבודת סיום

**אופן חישוב הציון לסטודנט/ית:**

* 100% מטלה סופית

**רשימת קריאה (ביבליוגרפיה):**

קריאת חובה:

צמרת, צבי, "מערכת החינוך בימי ראשית המדינה", בתוך *עלי גשר צר: החינוך בישראל בשנות המדינה הראשונות*, באר שבע: אוניברסיטת בן - גוריון, 1997. עמ' 20 - 50.

כרמון, אריק, "החינוך בישראל - סוגיות ובעיות", בתוך *חינוך בחברה מתהווה*, (ערכו: וולטר אקרמן, אריק כרמון ודוד צוקר), תל אביב וירושלים: הקיבוץ המאוחד ומוסד ון ליר, 1985. עמ' 135 - 146.

אלגרבלי, מרדכי, "מדדים לאפיון ההרכב החברתי של בית הספר ושיטה להקצאת תקציב טיפוח בין בתי ספר", *מגמות*, מס' כ"א:2 (1974), עמ' 219 - 227.

סבירסקי, שלמה, "אידיאולוגיית הטיפוח", בתוך *חינוך בישראל, מחוז המסלולים הנפרדים*. תל אביב: ברירות, 1990. עמ' 103 - 137.

שושנה, אבי, "המצאתה של קטגוריה חברתית חדשה: מחוננים טעוני טיפוח", *תיאוריה וביקורת*, מס' 29 (2006). עמ' 125 - 147.

אמיר, בנימין, ונחום בלס, "התפתחותה של מדיניות משרד החינוך והתרבות בתחום האינטגרציה החברתית במערכת החינוך בישראל", בתוך *אינטגרציה בחינוך*, (ערכו: יהודה אמיר שלמה שרן ורחל בן ארי), תל אביב: עם עובד, 1985. עמ' 69 - 99.

גבתון, דן, "אוטונומיה, אנומיה אינטגרציה ואנרכיה: חקיקה ופסיקה כמכשירים להפעלת רפורמות חינוכיות ויישום מדיניות החינוך בישראל", בתוך *מדיניות החינוך בישראל בשנות ה-2000*, (ערכה: רינה שפירא), תל אביב: רמות, 2001. עמ' 454 - 407.

טביב-כליף, יוספה, ועדנה לומסקי-פדר, "גבולות אתניים: בין נוכחות לנפקדות בזירת בית הספר – ניתוח המקרה של בית ספר גבעת גונן בירושלים", בתוך *חינוך בישראל: מבט ביקורתי*, (ערכו: יוסי יונה וניסים מזרחי), תל אביב וירושלים: הוצאת הקיבוץ המאוחד ומכון ליר, 2013. עמ' 258 - 287.

שלום שטרית, סמי, "מתה האינטגרציה! יחי השיח הרב – תרבותי", בתוך *המהפכה האשכנזית מתה*, תל אביב: קשת המזרח, 1999. עמ' 23 - 26.

שפירא, רינה, "ייחודיות חינוכית חברתית: בתי ספר ייחודיים", בתוך *תכנון מדיניות חינוכית*, (ערך: ), ירושלים: משרד החינוך והתרבות, 1987. עמ' 174 - 135.

חושן, מיה, "אינטגרציה? לא בבית ספרנו", *פנים,* מס' 13 (2000). עמ' 32 - 41.

ענבר, דן, *מעורבותם של ארגוני המגזר השלישי במערכת החינוך*, ירושלים: מכון ון ליר ומכון מנדל, 2010.

שטיינהרדט, מירי, *מגמות בהוראת הציור והאמנות בבתי הספר העבריים בארץ ישראל ובמדינת ישראל 1996-1906 והשתקפותן בתכניות לימודים*, תל אביב: אוניברסיטת תל אביב, 2007. עמ' 232 - 221.

רונן, דן, "החינוך האמנותי במדינת ישראל", בתוך *יובל למערכת החינוך בישראל*, (ערך: אלעד פלד), ירושלים: משרד החינוך, התרבות והספורט, 1999. עמ' 717 - 742.

Toren,Zehava, "Attitude towards Artwork in the Israeli Kindergarten and the Reproduction of Social Status",*Studies in Art Education*, Vol. 48:2, (2007). 172 - 188.

זמורה כהן, מיכל, *דין וחשבון הועדה לחינוך לאמנויות שמונתה על ידי יו"ר המזכירות הפדגוגית*, ירושלים: משרד החינוך והתרבות, 1985.

ברחנא-לורנד, דורית, "לחם ושעשועים: מדיניות משרד החינוך ביחס ללימודי אמנויות", בתוך *חינוך לאמנויות, אסתטיקה ואתיקה*, (ערכו: שי פרוגל, ודורית ברחנא-לורנד), תל אביב: מכון מופת, 2017. עמ' 90 - 55.

דירקטור, רותי, "לוחם גרילה בשירות החובה של האמנות", בתוך *חירות, דוד וקשטיין + נ.צ. (נבחרת ציור), רשת תחנות לאמנות*, (עורך: מיכאל קסוס גדליוביץ), תל אביב: גלריה הקיבוץ, 2006. עמ' 130 - 135.

פרסטר, רעות, "המדריך כלוויין: מחלקת החינוך כמוליכה של שיתופי פעולה בקהילה", *מוזיאון: ערך שימוש*, (ערכה: דרורית גור אריה), תל אביב: רסלינג, 2014. עמ' 111 - 109.

וזאנה, שלמה, "1986: לשון בצבעים", *תיאוריה וביקורת,* מס*'* 16 (2000). עמ' 245 - 246.

מישורי, אליק, (1990). באוהאוס שמאוהאוס – העיקר שיעשה בגרות, *סטודיו*, מס' 16(1990). עמ' 16 - 17.